L'apartament és molt guapo. Té tres nivells, a baix hi ha el saló menjador amb un balconet, la cuina i un lavabo sense dutxa; al segon hi ha dues habitacions i una cambra de bany; i a les golfes hi ha quatre matalassos i la rentadora i l'assecadora, més una planxa i una taula de planxar i un estenedor. Des de la finestra de les golfes es veu un bon tros de mar.
Té aire condicionat a baix i al "pis" del mig, i un ventilador i una bona finestra per on entra la frescor de la brisa marina a les golfes. No hem passat calor a l'apartament.
Els matalassos estan bé, especialment el del llit de matrimoni. N'hi havia dos més dos somiers d'extres i hem fet servir un dels matalassos a les golfes on hi ha cabut perfectament bé. L'apartament dóna a un carrer tranquil i esta ben insonoritzat. Hem passat uns dies en què el poble és ple i, en canvi, no hem patit pel tema del sorolls. En definitiva, hem dormit molt bé.
Hi ha només una dutxa-banyera, però ens hem pogut organitzar fàcilment.
La cuina està molt ben equipada i hem dinat i sopat sovint a l'apartament. A dins del poble hi ha botigues i supermercat i hi hem trobat de tot el que ens ha calgut.
La decoració és un altre punt a favor, ajuda a sentir-se molt a gust a l'apartament.
Hi havia inclosa un plaça de pàrquing que ens ha anat molt bé.
La Carme ens ho ha posat molt fàcil quant a l'hora d'arribada i l'hora de marxar, hem pogut fer-ho quan ens ha convingut.
Només hi posaria una pega: que no tenia connexió wifi i la cobertura mòbil al poble no és bona. Els d'orange es podien connectar més o menys bé, els de vodafone havíem de pujar al pis de dalt o a les golfes.
En conclusió: l'experiència general ha estat molt bona.